ᱨᱟᱱᱟᱜᱷᱟᱴ

ᱨᱟᱱᱟᱜᱷᱟᱴ ᱥᱤᱧᱚᱛ ᱨᱮᱱᱟᱜ ᱯᱚᱪᱷᱤᱢ ᱵᱟᱸᱜᱽᱞᱟ ᱯᱚᱱᱚᱛ ᱨᱮ ᱱᱟᱫᱤᱭᱟ ᱦᱚᱱᱚᱛ ᱨᱮ ᱢᱤᱫ ᱥᱚᱦᱚᱨ ᱟᱨ ᱢᱤᱫ ᱱᱟᱜᱟᱨᱯᱟᱞᱤᱠᱟ ᱠᱟᱱᱟ ᱾ ᱱᱚᱣᱟ ᱨᱟᱱᱟᱜᱷᱟᱴ ᱩᱯᱠᱷᱚᱸᱰ ᱨᱮᱱᱟᱜ ᱦᱮᱰᱠᱩᱣᱟᱴᱚᱨ ᱠᱟᱱᱟ ᱾ ᱱᱚᱣᱟ ᱠᱚᱞᱠᱟᱛᱟ ᱠᱷᱚᱱ ᱗᱔ ᱠᱤᱞᱚᱢᱤᱴᱚᱨ ᱠᱚᱧᱮ ᱨᱮ ᱪᱩᱱᱱᱤ ᱜᱟᱰᱟ ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱠᱚᱢᱯᱮᱠᱴ ᱠᱟᱱᱟ ᱟᱫᱚ ᱯᱚᱪᱷᱤᱢ ᱵᱟᱸᱜᱽᱞᱟ ᱨᱮᱱᱟᱜ ᱟᱹᱰᱤ ᱥᱟᱸᱜᱮ ᱦᱚᱲ ᱮᱞ ᱟᱜ ᱥᱚᱦᱚᱨ ᱠᱷᱚᱱ ᱢᱩᱫᱽ ᱨᱮ ᱢᱤᱫᱴᱟᱝ ᱜᱮᱭᱟ ᱾ ᱱᱚᱣᱟ ᱟᱡᱟᱜ ᱛᱤᱛᱮ ᱤᱱᱰᱟᱥᱴᱨᱤᱡᱽ, ᱵᱷᱤᱱᱮ ᱵᱷᱤᱱᱮ ᱞᱮᱠᱟᱱᱟᱜ ᱵᱟᱦᱟ ᱟᱨ ᱵᱟᱦᱟ ᱪᱟᱥ ᱟᱨ ᱵᱟᱦᱟ ᱵᱟᱡᱟᱨ ᱞᱟᱹᱜᱤᱫ ᱛᱮ ᱵᱟᱰᱟᱭᱚᱜᱼᱟ ᱾ ᱱᱚᱜᱚᱨ ᱨᱮᱱᱟᱜ ᱠᱮᱡ ᱫᱤᱱ ᱦᱩᱭ ᱮᱱᱟ ᱱᱟᱯᱟᱭ ᱮᱱᱟ ᱾ ᱥᱚᱦᱨᱤ ᱴᱚᱴᱷᱟ ᱘ ᱠᱤᱞᱚᱢᱤᱴᱚᱨ᱒ ᱢᱮᱱᱟᱜᱼᱟ, ᱟᱫᱚ ᱜᱩᱴ ᱫᱮᱦᱟᱛ ᱟᱨ ᱥᱚᱦᱨᱤ ᱴᱚᱴᱷᱟ ᱓᱐8 ᱠᱤᱞᱚᱢᱤᱴᱚᱨ᱒ ᱠᱷᱚᱱ ᱰᱮᱦᱮᱨ ᱜᱮᱭᱟ ᱾ ᱒᱐᱑᱑ ᱨᱮ ᱜᱩᱴ ᱦᱚᱲ ᱮᱞ ᱒᱐᱐,᱐᱐᱐ ᱠᱷᱚᱱ ᱥᱟᱸᱜᱮ ᱜᱮᱭᱟ ᱠᱚ ᱾

ᱚᱛᱱᱚᱜ
ᱱᱚᱣᱟ ᱥᱚᱦᱚᱨ ᱠᱚᱞᱠᱟᱛᱟ ᱨᱮᱱᱟᱜ ᱠᱚᱧᱮ ᱨᱮ ᱗᱔ ᱠᱤᱞᱚᱢᱤᱴᱚᱨ ᱟᱨ ᱠᱨᱤᱥᱱᱚᱱᱚᱜᱚᱨ  ᱠᱷᱚᱱ ᱒᱖ ᱠᱤᱞᱚᱢᱤᱴᱚᱨ ᱮᱛᱚᱢ ᱨᱮ, ᱱᱟᱫᱤᱭᱟ ᱦᱚᱱᱚᱛ ᱦᱮᱰᱠᱩᱣᱟᱴᱚᱨ ᱠᱟᱱᱟ ᱾ ᱱᱚᱣᱟ ᱪᱩᱱᱱᱤ ᱜᱟᱰᱟ ᱫᱷᱟᱨᱮ ᱨᱮ ᱢᱮᱱᱟᱜᱼᱟ ᱾

ᱦᱚᱲ ᱞᱮᱠᱷᱟ
᱒᱐᱐᱑ ᱥᱟᱹᱦᱤᱛ ᱥᱤᱧᱚᱛ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱨᱟᱱᱟᱜᱷᱟᱴ ᱨᱤᱱ ᱦᱚᱲ ᱮᱞ ᱖᱘,᱗᱕᱔ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾ ᱠᱚᱲᱟ ᱟᱜ ᱦᱚᱲ ᱮᱞ ᱕᱑% ᱟᱨ ᱛᱤᱨᱞᱟᱹ ᱟᱜ ᱔᱙% ᱢᱮᱱᱟᱜᱼᱟ ᱾ ᱨᱟᱱᱟᱜᱷᱟᱴ ᱨᱮᱱᱟᱜ ᱥᱮᱪᱮᱫ ᱫᱚᱨ ᱘᱔% ᱛᱟᱦᱮᱸ ᱠᱟᱱᱟ, ᱱᱚᱣᱟ ᱡᱟᱹᱛᱤᱭᱟᱹᱨᱤ ᱥᱮᱪᱮᱫ ᱕᱙.᱕% ᱠᱷᱚᱱ ᱰᱮᱦᱮᱨ ᱜᱮ ᱛᱟᱦᱮᱸ ᱠᱟᱱᱟ: ᱠᱚᱲᱟ ᱟᱜ ᱥᱮᱪᱮᱫ ᱘᱗% ᱛᱟᱦᱮᱸ ᱠᱟᱱᱟ, ᱟᱨ ᱛᱤᱨᱞᱟᱹ ᱟᱜ ᱥᱮᱪᱮᱫ ᱘᱐% ᱛᱟᱦᱮᱸ ᱠᱟᱱᱟ ᱾ ᱨᱟᱱᱟᱜᱷᱟᱴ ᱨᱮ, ᱘% ᱦᱚᱲ ᱮᱞ ᱖ ᱵᱚᱪᱷᱚᱨ ᱠᱷᱚᱱ ᱠᱚᱢ ᱩᱢᱚᱨ ᱠᱚᱠᱚ ᱛᱟᱦᱮᱸ ᱠᱟᱱᱟ ᱾

᱒᱐᱑᱑ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱨᱮ, ᱨᱟᱱᱟᱜᱷᱟᱴ ᱥᱚᱦᱨᱤ ᱜᱩᱴ ᱨᱤᱱ ᱦᱚᱲ ᱮᱞ ᱒᱓᱕,᱕᱘᱓ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱚᱱᱰᱮ ᱠᱷᱚᱱ ᱑᱑᱙,᱕᱗᱘ ᱠᱚᱲᱟ ᱟᱨ ᱑᱑᱖,᱐᱐᱕ ᱛᱤᱨᱞᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾ ᱐ ᱼ ᱖ ᱵᱚᱪᱷᱚᱨ ᱦᱚᱲ ᱮᱞ ᱑᱘,᱕᱗᱕ ᱜᱟᱱ ᱠᱚ ᱛᱟᱦᱮᱸ ᱠᱟᱱᱟ ᱾ ᱗+ ᱦᱚᱲ ᱮᱞ ᱞᱟᱹᱜᱤᱫ ᱥᱮᱪᱮᱫ ᱫᱚᱨ ᱘᱖.᱑᱐% ᱛᱟᱦᱮᱸ ᱠᱟᱱᱟ ᱾ ᱠᱚᱲᱟ ᱟᱜ ᱥᱮᱪᱮᱫ ᱘᱙.᱗᱗% ᱟᱨ ᱛᱤᱨᱞᱟᱹ ᱟᱜ ᱥᱮᱪᱮᱫ ᱘᱒.᱓᱓% ᱛᱟᱦᱮᱸ ᱠᱟᱱᱟ ᱾

ᱦᱤᱡᱩᱜ ᱥᱮᱱᱚᱜ ᱰᱟᱦᱟᱨ
ᱱᱚᱣᱟ ᱥᱤᱭᱟᱞᱫᱟᱦᱼᱢᱩᱨᱥᱤᱫᱟᱵᱟᱫᱽ ᱨᱮᱞᱣᱮ ᱠᱷᱚᱸᱰ ᱨᱮ ᱟᱹᱰᱤ ᱞᱟᱹᱠᱛᱤᱭᱟᱱ ᱨᱮᱞᱣᱮ ᱡᱚᱸᱠᱥᱚᱱ ᱠᱷᱚᱱ ᱢᱩᱫᱽ ᱨᱮ ᱢᱤᱫᱴᱟᱝ ᱜᱮ ᱢᱮᱱᱟᱜᱼᱟ ᱾ ᱠᱚᱞᱠᱟᱛᱟ ᱟᱨ ᱰᱷᱟᱠᱟ ᱡᱚᱲᱟᱜ ᱟᱜ "ᱢᱮᱭᱛᱨᱤ ᱮᱠᱥᱯᱨᱮᱥ" ᱨᱟᱱᱟᱜᱷᱟᱴ ᱞᱮᱠᱟᱛᱮ ᱥᱮᱱᱚᱜᱼᱟ ᱾

ᱥᱚᱦᱚᱨ ᱥᱤᱭᱟᱞᱫᱟᱦᱼᱨᱟᱱᱟᱜᱷᱟᱴ ᱞᱟᱭᱤᱱ ᱛᱟᱞᱟ ᱛᱮ ᱥᱤᱭᱟᱞᱫᱟᱦ ᱨᱮᱞᱣᱮ ᱥᱴᱮᱥᱚᱱ ᱠᱷᱚᱱ ᱱᱟᱯᱟᱭ ᱛᱮ ᱡᱚᱲᱟᱣ ᱟᱠᱟᱱᱟ ᱾ ᱞᱚᱠᱟᱞ ᱟᱨ ᱯᱟᱥᱮᱱᱡᱚᱨ ᱴᱨᱮᱱ ᱥᱟᱨᱟ ᱞᱮᱛᱟᱨ ᱜᱮ ᱓᱐ ᱴᱤᱯᱤᱡ ᱨᱮ ᱵᱮᱵᱚᱥᱛᱟ ᱢᱮᱱᱟᱜᱼᱟ ᱾

ᱨᱟᱱᱟᱜᱷᱟᱴ ᱨᱮ ᱨᱮᱞᱣᱮ ᱥᱴᱮᱥᱚᱱ ᱨᱮᱱᱟᱜ ᱡᱤᱞᱤᱧ ᱱᱟᱜᱟᱢ ᱠᱟᱱᱟ ᱾ ᱥᱤᱭᱟᱞᱫᱟᱦᱼᱨᱟᱱᱟᱜᱷᱟᱴ ᱨᱮᱞ ᱠᱟᱱᱮᱠᱥᱚᱱ ᱵᱨᱤᱴᱤᱥ ᱡᱩᱜᱽ ᱚᱠᱛᱚ ᱨᱮ ᱛᱮᱭᱟᱨ ᱞᱮᱱᱟ ᱛᱟᱦᱮᱸᱫ ᱾ ᱱᱚᱣᱟ ᱢᱩᱬ ᱞᱟᱭᱤᱱ ᱥᱮᱯᱴᱮᱢᱵᱚᱨ ᱑᱘᱖᱒ ᱨᱮ ᱡᱷᱤᱦ ᱥᱟᱹᱜᱩᱱ ᱞᱮᱱᱟ ᱛᱟᱦᱮᱸᱫ ᱾ ᱨᱟᱱᱟᱜᱷᱟᱴᱼᱠᱟᱞᱭᱟᱱᱤ ᱟᱨ ᱨᱟᱱᱟᱜᱷᱟᱴᱼᱥᱟᱱᱛᱤᱯᱩᱨ ᱠᱷᱚᱸᱰ ᱫᱚ ᱠᱟᱹᱣᱰᱤ ᱟᱹᱨᱤ ᱥᱮᱨᱢᱟ ᱑᱙᱖᱓ᱼ᱖᱔ ᱨᱮ ᱵᱤᱡᱽᱞᱤ ᱱᱟᱜᱟᱣ ᱞᱮᱱᱟ ᱛᱟᱦᱮᱸᱫ ᱾IRFCA reference  History of Railways Electrification surrounding Ranaghat

 ᱥᱟᱹᱠᱷᱭᱟᱹᱛ 

 ᱵᱟᱦᱨᱮ ᱡᱚᱱᱚᱲ 

 Ranaghat on Google Maps
 Ranaghat Sub Division Official HomePage

Category:Cities and towns in Nadia district